**Edward Hunter Turnbull** (1923–2011) var en skotsk profesjonell fotballspiller og manager.
I 1950-årene var Eddie Turnbull en av «*The Famous Five*», kanskje den mest kjente angrepslinjen til Hibernian og det skotske landslaget i fotball, sammen med Gordon Smith, Bobby Johnstone, Lawrie Reilly og Willie Ormond. I løpet av hans tid med Hibernian vant de tre Scottish Football League-titler, og i 1955 ble han den første britiske spilleren til å score i Europacupen.

Han var manager for Aberdeen mellom 1965 og 1971 med rimelig suksess. Klubben vant den skotske FA-cupen i 1969-1970 og ble nummer to i den skotske eliteserien i 1970-1971.

Etter Aberdeen dro han tilbake til Edinburgh for å bli manager for Hibernian. Han overtok laget etter Dave Ewing, som hadde et kort opphold som Hibernian-manager i 1970-1971-sesongen. Med Hibernian vant Turnbull den skotske ligacupen i 1972, og han stod bak deres mest berømte seier, en 7–0-seier over byrivalene Heart of Midlothian på Tynecastle Stadium den 1. januar 1973. Det var Eddie Turnbull som i november 1978 hentet de norske spillerne Isak Arne Refvik og Svein Mathisen til Hibernian. I november 1979 hentet han også George Best til klubben.

Selv om Turnbull ble uttatt ni ganger til å spille for Skottland og spilte i VM i fotball i 1958 i Sverige, mottok han aldri noen fysisk lue, slik britiske landslagsspillere får etter hver landskamp. Det skyldes at Turnbull aldri spilte i en landskamp mot et av de andre britiske landslagene, og luer ble tidligere bare utdelt i interne landskamper fram til midten av 1970-tallet. Denne praksisen ble rettet på i 2006, som et resultat av Gary Imlachs suksessfulle kampanje for sin far Stewart Imlach og også andre spillere mottok da dette beviset retrospektivt for sin deltakelse. Turnbull var helt fram til sin bortgang jevnlig å se på hjemmekamper for Hibernian på Easter Road Stadium. Turnbull døde om ettermiddagen lørdag 30. april 2011, 88 år gammel. Hibernians styreformann Rod Petrie uttalte ved Turnbulls bortgang at ingen annen enkeltperson hadde ytt et større bidrag til klubben enn Turnbull.

Referanser
----------

1. ↑  Pattullo, Alan. Turnbull makes history at last as he is awarded first retrospective Scotland cap, *The Scotsman*, 2. mars 2006.
2. 1 2  «Eddie Turnbull». Hibernian F.C. 30. april 2011. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 30. april 2011.  «Arkivert kopi». Arkivert fra originalen 5. mai 2011. Besøkt 30. april 2011.

Litteratur
----------

* Reid, Harry (2005). *The Final Whistle?*. Birlinn. ISBN 1-84158-362-6.

Eksterne lenker
---------------

* (en) Eddie Turnbull – Transfermarkt Rediger på Wikidata

* (en) Eddie Turnbull – Transfermarkt (manager) Rediger på Wikidata

* (en) Eddie Turnbull – national-football-teams.com Rediger på Wikidata

* (en) Eddie Turnbull – EU-Football.info Rediger på Wikidata

* (en) Eddie Turnbull – Skottlands fotballforbund Rediger på Wikidata
* Newcastle Fans profile

| * v
* d
* r
Skottlands tropp – VM i fotball 1958 |
| --- |
| 
* 1 Younger (k)
* 2 Docherty
* 3 Parker
* 4 Caldow
* 5 Hewie
* 6 Haddock
* 7 McColl
* 8 Turnbull
* 9 Evans
* 10 Cowie
* 11 Mackay
* 12 Brown
* 13 Baird
* 14 Leggat
* 15 Scott
* 16 Murray
* 17 Mudie
* 18 Coyle
* 19 Collins
* 20 Robertson
* 21 Imlach
* 22 Fernie
* Landslagstrener: Walker

 | Flagget til Skottland |

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI
 |